wickkiey/tamil-wikipedia-markdown huggingface dataset:
# வாக்குச்சாவடி

**வாக்குச்சாவடி** (polling station) அல்லது **வாக்களிக்கும் நிலையம்** என்பது வாக்காளர்கள் தேர்தலில் வாக்களிக்கும் இடமாகும். அமெரிக்க, பிரித்தானிய ஆங்கிலத்தில் *polling station* எனும் சொல் பயன்படுத்தப்படுகிறது. ஆத்திரேலிய ஆங்கிலத்தில் *polling place* எனும் சொல் பயன்படுத்தப்படுகிறது.  

தேர்தல்கள் பொதுவாக ஒரு குறிப்பிட்ட கால இடைவெளியில் ஒன்று அல்லது இரண்டு நாள் காலப்பகுதியில் நடைபெறுவதால், பெரும்பாலும் பள்ளிகள், தேவாலயங்கள், விளையாட்டு அரங்குகள், உள்ளாட்சி அலுவலகங்கள் ஆகியன வாக்குச் சாவடிகளாகப் பயன்படுகின்றன. இப்பகுதி ஒரு வார்டு, சுற்றுப்புறம், வாக்குப்பதிவு மாவட்டம் அல்லது தொகுதி என்று அழைக்கப்படலாம். வாக்குச் சாவடி அதிகாரிகளால் (தேர்தல் நீதிபதிகள், தேர்தல் நடத்தும் அலுவலர் அல்லது பிற அதிகாரிகள்) தேர்தல் நடத்தப்படுகிறது, அவர்கள் வாக்குச் சாவடிகளைக் கண்காணித்து, தேர்தல் செயல்முறையில் வாக்காளர்களுக்கு உதவுகிறார்கள். கூர்ந்து நோக்குபவர்கள் அல்லது வாக்கெடுப்புப்-பார்வையாளர்கள் வாக்கெடுப்பில் கலந்து கொண்டு செயல்முறையின் பக்கச்சார்பற்ற தன்மையை உறுதி செய்கிறார்கள்.  

## வாக்குச்சாவடி
வாக்குச் சாவடி என்பது வாக்களிக்கும் நிலையத்தில் உள்ள ஓர் அறையாகும், அங்கு வாக்காளர்கள் தங்கள் வாக்குகளை இரகசியமாக வாக்களிக்க முடியும். பொதுவாக வாக்குச் சாவடிக்கு அணுகல் ஒரு நபருக்கு மட்டுமே கட்டுப்படுத்தப்படுகிறது, வாக்காளர்களுக்கு உதவி தேவைப்படும் சமயங்களில் மட்டும் அவர்களுக்கு உதவுவதற்காக தேர்தல் ஆணைய விதிகளுக்கு உட்பட்டு இன்னொரு நபர் அனுமதிக்கப்படுவார்.  

வாக்குப்பதிவு இயந்திரங்கள் மற்றவர்கள் பார்க்க இயலாத வகையில் வைக்கப்பட்டிருக்கும்.  

## வரலாறு
"வாக்கெடுப்பு" என்ற வார்த்தைக்கு "உச்சந்தலை" அல்லது "தலை" என்று பொருள்படும்.சில நேரங்களில் ஒரு திறந்த மைதானத்தில் மக்களை ஒன்றிணைத்து தலைகளை எண்ணுவதன் மூலம் வாக்குகள் எடுக்கப்பட்ட போது இவ்வாறு அழைக்கப்பட்டது).
# தாத்ரா மற்றும் நகர் அவேலி மற்றும் தாமன் மற்றும் தியூ மாவட்டங்களின் பட்டியல்



இந்தியாவின் தாத்ரா மற்றும் நகர் அவேலி மற்றும் தாமன் மற்றும் தியூ ஒன்றியப் பகுதி மூன்று மாவட்டங்களைக் கொண்டுள்ளது.  

| 1 | தாமன் | 72 | 1,90,855 | 2,650.76 |
| --- | --- | --- | --- | --- |
| 2 | தியூ | 40 | 52,056 | 1,301.40 |
| 3 | தாத்ரா மற்றும் நகர் அவேலி | 491 | 3,42,853 | 698.27 |
| மொத்த | 603 | 5,85,764 | 970 |  |
# அலுவலகம்


ஓர் **அலுவலகம்** (office) அல்லது பணியிடம் என்பது ஒரு நிறுவனத்தின் பல்வேறு குறிக்கோள்களை ஆதரிப்பதற்கும் உணர்ந்து கொள்வதற்கும் அதன் ஊழியர்கள் நிர்வாக பணிகளைச் செய்யும் இடமாகும். "அலுவலகம்" என்ற சொல் ஒரு நிறுவனத்திற்குள் குறிப்பிட்ட கடமைகளுடன் இணைக்கப்பட்ட ஒரு பதவியைக் குறிக்கலாம். ஒருவரின் கடமையின் இருப்பிடத்தைக் குறிக்கும் இடமாக அலுவலகம் எனும் சொல் பயன்படலாம். பெயர்ச்சொல் வடிவத்தில், "அலுவலகம்" என்ற சொல் வணிகம் தொடர்பான பணிகளைக் குறிக்கலாம். சட்டப்படி, ஒரு நிறுவனம் அல்லது அமைப்பு அதிகாரப்பூர்வ இருப்பைக் கொண்ட எந்த இடத்திலும் அலுவலகங்களைக் கொண்டுள்ளது, அவை ஒரு களஞ்சியமாக இருந்தாலும் கூட, எடுத்துக்காட்டாக, ஒரு மேசை மற்றும் நாற்காலி ஆகியன இல்லாமல் இருந்தாலும் அவை அலுவலமாகும். ஒரு அலுவலகம் என்பது ஒரு கட்டிடக்கலை மற்றும் வடிவமைப்பு நிகழ்வாகும். இதில் சிறிய அலுவலகங்கள் அல்லது (ஓர் சிறிய அறையில் மேசை மட்டும் கொண்டது, வீட்டு அலுவலகம்) ஒரு நிறுவனத்திற்கு முற்றிலும் அர்ப்பணிக்கப்பட்ட பெரிய கட்டிடங்களையும் இது உள்ளடக்கியுள்ளது. நவீன யுகத்தில், வெள்ளை கழுத்துப் பட்டைப் பணியாளர்கள் வேலை செய்யும் இடத்தினைக் குறிக்கிறது.  

## வரலாறு

"அலுவலகம்" என்ற சொல் இலத்தீனின் "ஆஃபிசியம் officium" என்பதிலிருந்து உருவானது, அலுவலகம் என்பது ஒரு இடமாக இருக்க வேண்டிய அவசியமில்லை, மாறாக ஒரு மனிதப் பணியாளர் என்ற பொருளில் நடமாடும் 'பணியகம்' அல்லது குற்றவியல் நடுவர் போன்ற ஒரு முறையான பதவியின் சுருக்கமான கருத்தாகவும் இருக்கலாம்.  

## அலுவலக இடங்கள்
அலுவலகச் சூழலின் முக்கிய நோக்கம் அதன் குடியிருப்பாளர்கள் தங்கள் வேலைகளைச் செய்வதில் ஆதரவளிப்பதாகும். குறைந்த செலவில் மனநிறைவான வசதிகளைப் பெறுவது முன்னுரிமையாகும். இருப்பினும், வெவ்வேறு நபர்கள் வெவ்வேறு பணிகளையும் செயல்பாடுகளையும் செய்வதால், சரியான அலுவலக இடங்களைத் தேர்ந்தெடுப்பது எப்போதும் எளிதானது அல்ல. பணியிடத்திலும் அலுவலக வடிவமைப்பிலும் முடிவெடுக்க உதவுவதற்காக, பணியிடங்கள், சந்திப்பு இடங்கள் மற்றும் ஆதரவு இடங்கள் என மூன்று வெவ்வேறு வகையான அலுவலக இடங்களை ஒருவர் வேறுபடுத்திக் காணலாம்.  

### பணியிடங்கள்
ஒரு அலுவலகத்தின் பணியிடங்கள் பொதுவாக வாசிப்பு, எழுதுதல் மற்றும் கணினி வேலை போன்ற வழக்கமான அலுவலக நடவடிக்கைகளுக்குப் பயன்படுத்தப்படுகின்றன. ஒன்பது பொதுவான வகையான பணியிடங்கள் உள்ளன, ஒவ்வொன்றும் வெவ்வேறு செயல்பாடுகளை ஆதரிக்கின்றன.**திறந்த அலுவலகம்:** பத்துக்கும் மேற்பட்டவர்களுக்கானது. அடிக்கடி தொடர்பு கொள்ள வேண்டிய செயல்பாடுகள் அல்லது ஒப்பீட்டளவில் குறைந்த கவனம் தேவைப்படும் வழக்கமான செயல்பாடுகளுக்கு ஏற்றது.  

**அணி இடங்கள்:** இரண்டு முதல் எட்டு பேர் வரை வேலை செய்யக்கூடிய பகுதி மூடிய பணியிடம், குழுப்பணிக்கு ஏற்றது. அடிக்கடி தொடர்பு கொள்ளக்கூடியதற்கும் நடுத்தர அளவிலான கவனக்குவியத்திற்கும் இது பொருத்தமானதாக இருக்கும்.  

**குறுவறை**: நடுத்தர கவனக் குவியத்திற்கும் நடுத்தர தொடர்புக்கும் தேவைப்படும் செயல்பாடுகளுக்கு ஏற்ற ஒரு நபருக்கு ஏற்ற பணியிடம்.
# செம்பழுப்பு கன்ன ஒண்சிறைக் குருவி



**செம்பழுப்பு கன்ன ஒண்சிறைக் குருவி** (*Rufous-cheeked tanager-தங்காரா உருபிஜெனிசு*) என்பது தரௌபிடே குடும்பத்தில் உள்ள ஒரு பறவை சிற்றினம் ஆகும். இது வெனிசுவேலாவில் மட்டுமே காணப்படும் அகணிய உயிரி. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# நாணயக் கடிகாரம்



**நாணயக் கடிகாரம்** (*Coin watch*) அல்லது **பதக்கக் கடிகாரம்** என்பது நாணயம் அல்லது பதக்கத்தில் இணைக்கப்பட்ட கடிகாரம் ஆகும்.  

ஒரு நாணயக் கடிகாரம் பொதுவாக ஒரு நாணயத்தை இரண்டு வட்டுகளாக வெட்டுவதன் மூலம் செய்யப்படுகிறது. இதில் ஒரு வட்டு மற்றொன்றை விட மெல்லியதாக இருக்கும். மற்றும் கோரம் நிறுவனத்தினர் உள்ளனர்.
# சாம்பல் தினைக்குருவி



**சாம்பல் தினைக்குருவி** (*Ashy cisticola-சிசுடிகோலா சைனிரியோலசு*) என்பது கதிர்க்குருவி குடும்பத்தைச் சேர்ந்த ஒரு பறவை சிற்றினமாகும். இது எத்தியோப்பியா, கென்யா, சோமாலியா, தெற்கு சூடான் மற்றும் தான்சானியாவில் காணப்படுகிறது. இதன் இயற்கையான வாழிடங்கள் வறண்ட புன்னிலம், மிதவெப்ப மண்டல அல்லது வெப்பமண்டல வறண்ட புதர் நிலங்கள் மற்றும் மிதவெப்பமண்டல அல்லது வெப்பமண்டலம் வறண்ட தாழ் நிலப் புல்வெளிகள் ஆகும்.
# அரக்கு மரங்கொத்தி



**அரக்கு மரங்கொத்தி** (*Maroon woodpecker-பிளைதிபிகசு ரூபிஜினோசசு*) என்பது மரங்கொத்தி குடும்பமான பிசிடேவினைச் சார்ந்த ஒரு பறவை சிற்றினமாகும். இது புரூணை, இந்தோனேசியா, மலேசியா, தெற்கு மியான்மர், சிங்கப்பூர் மற்றும் தெற்கு தாய்லாந்தில் காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டலம் ஈரமான மலைக் காடுகள் ஆகும்.
# தில்லை நகர்



**தில்லை நகர்** என்பது இந்திய துணைக்கண்டத்தில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள வணிகம் சார்ந்த ஒரு குடியிருப்புப் பகுதியாகும். சார்பதிவாளர் அலுவலகம் ஒன்று தில்லை நகரில் அமைந்துள்ளது. மற்றும் காவல்துறை அலுவலகம் ஒன்றும் தில்லை நகர் பகுதியில் அமைந்துள்ளது.  

## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, திருச்சிராப்பள்ளியில் அமைந்துள்ளது.
# அரிந்திரநாத் சட்டோபாத்யாயா


**அரிந்திரநாத் சட்டோபாத்தியாயா** (*Harindranath Chattopadhyay*) (2 ஏப்ரல் 1898&nbsp;– 23 ஜூன் 1990) இந்தியவைச் சேர்ந்த ஆங்கிலக் கவிஞரும், நாடக கலைஞரும், நடிகரும், இசைக்கலைஞரும் மற்றும் விஜயவாடா மக்களவைத் தொகுதியிலிருந்து முதலாவது மக்களவைக்குத் தேர்தெடுக்கப்பட்ட உறுப்பினரும் ஆவார். இந்திய தேசிய காங்கிரசின் இரண்டாவது பெண் தலைவரும் இந்திய விடுதலை இயக்கப் போராட்ட வீரருமான சரோஜினி நாயுடு மற்றும் இந்தியாவில் ஆயுதப் புரட்சியை உருவாக்கி அதன் மூலமாக இந்திய விடுதலையைப் பெற விரும்பிய வீரேந்திரநாத் சட்டோபாத்யாயா ஆகியோரின் சகோதரர் ஆவார். இந்திய அரசு இவருக்கு 1973 ஆம் ஆண்டு பத்ம பூசண் விருதை வழங்கியது .  

## வாழ்க்கை
அரிந்திரநாத் ஓர் கவிஞரும் மற்றும் பாடகருமாவர். இவர் *நூன்* மற்றும் *ஷேப்பர் ஷேப்ட்* போன்ற கவிதைகளுக்கு பிரபலமானவர். இவரது தந்தை எடின்பரோ பல்கலைக்கழகத்தில் அறிவியல் முனைவர் பட்டம் பெற்றவர். அவர் ஐதராபாத் மாநிலத்தில் குடியேறி ஐதராபாத் கல்லூரியை நிறுவி நிர்வகித்தார். அது பின்னர் நிசாம் கல்லூரி என ஆனது. இவரது தாயாரும் ஒரு கவிஞர். அவர் வங்காள மொழியில் கவிதை எழுதுவதை வழக்கமாக கொண்டிருந்தார்.  

தனது 19 வயதில் *தி ஃபீஸ்ட் ஆஃப் யூத்,* என்ற முதல் கவிதை புத்தகத்தை வெளியிட்டார். இக் கவிதைக்காக ஆர்தர் குய்லர்-கோச் மற்றும் ஜேம்ஸ் ஹென்றி கசின்ஸ் ஆகியோரிடமிருந்து பாராட்டுகளைப் பெற்றார். அரிந்திரநாத் பொதுவாக பண்டைய இந்திய கலாச்சாரம் மற்றும் வேத கருத்துக்கள் தொடர்பான தலைப்புகளை ஆங்கிலத்தில் எழுதினார்.  

இந்திய சமூக சீர்திருத்தவாதி, பெண்ணியவாதி மற்றும் சுதந்திரப் போராட்ட வீராங்கனையுமான கமலாதேவி சட்டோபாத்யாய் என்பவருடன் இவருக்கு முதல் திருமணம் இருந்தது. இவர்களுக்கு இராமன் என்ற ஒரு மகன் இருந்தார். பின்னர். இவர்கள் இருவரும் விவாகரத்துப் பெற்றனர். அந்நாளில் இது பெண்கள் பின்பற்றத் தயங்கும் மிகப் புதிதான ஒரு நடைமுறை. எனவே இதைக் குறித்தும் கமலா தேவி மீது மிகுந்த விமர்சனங்கள் எழுந்தன. பின்னர் சுந்தரி ராணி என்பவரை மணந்தார்.  

## பாடலாசிரியர்
அரிந்திரநாத் சட்டோபாத்யாயா அனைத்திந்திய வானொலியில்*ரெயில் காடி* என்ற கவிதையை அடிக்கடி வாசித்தார். அசோக் குமார் நடிப்பில் *ஆசிர்வாத்* என்ற படத்தில் இவர் பாடியிருந்தார். இவரே பாடல் வரிகளை எழுதி, இசையமைத்து, சில பாடல்களைப் பாடியுள்ளார். ஜூலி திரைப்படத்தில், எந்த ஒரு இந்தித் திரைப்படத்திலும் இடம் பெறாத வகையில் முதல் ஆங்கிலப் பாடலை எழுதினார். இவர் இந்தியில் குழந்தைகளுக்காக பல கவிதைகளையும் எழுதியுள்ளார். இவரது கவிதைகள் வங்காளக் கவிஞர் இரவீந்திரநாத் தாகூரால் பாராட்டப்பட்டது.  

## அரசியல் வாழ்க்கை
1951இல் நடைபெற்ற மக்களவைத் தேர்தலில் அரிந்திரநாத் சட்டோபாத்யாயா சென்னை மாநிலத்தின் விஜயவாடா மக்களவைத் தொகுதியிலிருந்து இந்தியப் பொதுவுடைமைக் கட்சியின் ஆதரவுடன் சுயேச்சை வேட்பாளராக வெற்றி பெற்றார். இவர் 14 ஏப்ரல் 1952 முதல் 4 ஏப்ரல் 1957 வரை முதலாவது மக்களவை உறுப்பினராக இருந்தார்.  

## திரை வாழ்க்கை
1972 இல் வெளியான *பவார்ச்சி* என்ற இந்தித் திரைப்படத்தில் இவர் ஒரு பாத்திரத்தில் நடித்திருந்தார். இது தபன் சின்ஹா இயக்கிய வங்காளத் திரைப்படமான கல்போ ஹோலியோ சத்தியிலிருந்து இருசிகேசு முகர்ச்சி<nowiki/>யால் தழுவி எடுக்கப்பட்டது.  

அரிந்திரநாத் 1984 ஆம் ஆண்டு மும்பை தூர்தர்ஷன் தொலைக்காட்சி தொடரான *அடோஸ் படோஸ்* என்ற தொடரிலும் நடித்தார். இதில் அமோல் பலேகர் கதாநாயகனாக நடித்திருந்தார்.  

## இறப்பு
அரிந்திரநாத் கடந்த 1990 ஜூன் 23ஆம் தேதி மாரடைப்பால் மும்பையில் மரணமடைந்தார்.
# குமாரராசு அச்சமாம்பா


**மருத்துவர் குமாரராசு அட்சமாம்பா** (*Komarraju Atchamamba*) (6 செப்டம்பர் 1906 - 20 அக்டோபர் 1964) இந்திய வழக்கறிஞரும், மகப்பேறியல் மருத்துவரும், மகளிர் நலவியல் நிபுணரும், அரசியல்வாதியும் மற்றும் முன்னாள் நாடாளுமன்ற உறுப்பினரும் ஆவார்.  

## ஆரம்ப வாழ்க்கை மற்றும் தொழில்
குமாரராசு அச்சமாம்பா, 1906 ஆம் ஆண்டு குண்டூரில் வரலாற்றாசிரியர் குமாரராசு வெங்கட லட்சுமண ராவ் மற்றும் அவரது மனைவிக்கு பிறந்தார். இந்திய சுதந்திரப் போராட்டத்தில் பங்கேற்றார். 1924 இல் காக்கிநாடாவில் நடைபெற்ற இந்திய தேசிய காங்கிரசு மாநாட்டில் பெண் தொண்டர்களின் மாணவர் தலைவராக இருந்தார். 1928 ஆம் ஆண்டில், சென்னை நகரில் சைமன் குழுவிற்கு எதிராக பெண் மாணவர்கள் நடத்திய கருப்புக் கொடி ஆர்ப்பாட்டத்தின் தலைவியாகவும் இருந்தார். 1943-1948 காலகட்டத்தில், இவர் இந்தியப் பொதுவுடைமைக் கட்சியின் உறுப்பினராக இருந்தார். பின்னர், 1948 இல் இந்திய தேசிய காங்கிரசு கட்சியில் சேர்ந்தார். 1957 இல், விஜயவாடாவிலிருந்து இந்திய தேசிய காங்கிரஸை பிரதிநிதித்துவப்படுத்தி இரண்டாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.  

தெலுங்கில் *பிரசுதி - சிசு போஷனா* என்ற புத்தகத்தை இவர் எழுதியுள்ளார். இது குழந்தைகளின் வளர்ச்சியைப் பற்றிய பாரம்பரிய தவறான எண்ணங்களை அகற்றுவதை நோக்கமாகக் கொண்டது. *மகிளா* என்ற பெண்களுக்கான இதழையும் வெளியிட்டார். 1940 இல் வி. வெங்கடராம சாஸ்திரி என்பவரை மணந்தார். இவர்களுக்கு தன்யா என்ற மகள் பிறந்தார்.  

## இறப்பு
அச்சமாம்பா 20 அக்டோபர் 1964 இல் இறந்தார் 2006 இல், இவரது பிறந்த நூற்றாண்டு விழா ஐதராபாத்தில் நடைபெற்றது.
# டெட்ரா அயோடோநிக்கலேட்டு

**டெட்ரா அயோடோநிக்கலேட்டு** (*Tetraiodonickelate*) என்பது நான்கு அயோடைடு அயனிகள் [NiI4]<sup>2−</sup> ஒரு நான்முகியில் அமைக்கப்பட்டுள்ள நிக்கலின் ஓர் அணைவு அயனியாகும். [NiI4]<sup>2−</sup> கரைசல் சிவப்பு நிறத்தில் காணப்படுகிறது.  

நீர் அல்லது மெத்தனாலில் உள்ள இலித்தியம் அயோடைடு மற்றும் நிக்கல் அயோடைடு ஆகியவற்றின் கலவை [NiI4]<sup>2−</sup> அயனிகளை வளையஎக்சேன் -அமீன் கலவையாக பிரிக்கிறது. இக்கரைசல் இரத்த சிவப்பாக இருக்கும்.  

## வரலாறு
ஏற்கனவே 1909 ஆம் ஆண்டில் அசிட்டோனில் கரைக்கப்பட்ட நிக்கல் அயோடைடு மற்றும் சோடியம் அயோடைடு கலவையானது சிவப்பு நிறத்தைக் கொண்டிருப்பதை காம்பி கவனித்திருந்தார். இந்த சிவப்பு நிறம் டெட்ரா அயோடோநிக்கலேட்டு இருப்பதால் ஏற்பட்டதாகும்.  

## உப்புகள்
[(C<sub>6</sub>H<sub>5</sub>)<sub>3</sub>CH<sub>3</sub>As]<sub>2</sub>NiI<sub>4</sub> என்ற வாய்ப்பாட்டைக் கொண்ட பிசு-டிரைபீனைல்மெத்திலார்சோனியம் டெட்ரா அயோடோநிக்கலேட்டு உப்பு சிவப்பு நிறத்தில் உள்ளது.  

1,2,6-டிரைமெத்தில்-பைராசினியம்-டெட்ரா அயோடோநிக்கலேட்டு சேர்மத்தின் சிஏஎசு எண் 88227-96-7 ஆகும்.
# அம்பாதி இக்கவம்மா



**அம்பாதி இக்கவம்மா** (*Ambadi Ikkavamma*) இந்தியாவின் கேரள மாநிலத்தைச் சேர்ந்த ஒரு மலையாள மொழி எழுத்தாளர் மற்றும் மொழிபெயர்ப்பாளர் ஆவார். மலையாளத்தைத் தவிர, ஆங்கிலம், இந்தி மற்றும் சமசுகிருத மொழி இலக்கியங்களிலும் இவர் நன்கு தேர்ச்சி பெற்றிருந்தார்.  

## வாழ்க்கை மற்றும் தொழில்
1898 ஆம் ஆண்டு சனவரி மாதம் 12 ஆம் தேதியன்று அம்பாதி இல்லத்தைச் சேர்ந்த நானியம்மா மற்றும் கொச்சு கோவிந்த மேனன் ஆகியோரின் மகளாக இக்கவம்மா திருப்பூணித்துறை<nowiki/>யில் பிறந்தார். தனது ஆரம்பக் கல்வியை திருப்பூணித்துறையில் முடித்து, உயர்நிலைப் பள்ளிக் கல்வியை புனித தெரசா கன்னியர்மடப் பள்ளியில் முடித்தார்.. நீண்ட காலம் ஆசிரியராக பணியாற்றிய இக்கவம்மா, ஓர் இசைக் கலைஞராகவும் இருந்தார். இவரது படைப்புகளில் பெரும்பாலானவை பிற மொழிகளிலிருந்து மொழிபெயர்க்கப்பட்டவையாகும்.. *அனசக்தி யோகா* மற்றும் ஒரு தந்தை தனது மகளுக்கு எழுதிய கடிதங்கள் (சவகர்லால் நேரு) போன்றவை அவற்றில் முக்கியமானவையாகும். . பாலகதைகள் (குழந்தைகளின் கதைகள்) என்ற தலைப்பில் இவர் எழுதிய படைப்புக்கு 1956 ஆம் ஆண்டில் இந்திய அரசு குழந்தைகள் இலக்கிய விருது வழங்கி சிறப்பித்தது.
# பைகுலசு



***பைகுலசு*** (*Piculus*) என்பது மத்திய மற்றும் தென் அமெரிக்காவில் காணப்படும் மரங்கொத்திகள் குடும்பமான பிசிடேவில் உள்ள பறவைகளின் பேரினமாகும்.  

## வகைப்பாட்டியல்
*பைகுலசு* பேரினம் 1824ஆம் ஆண்டில் செருமனிய இயற்கை ஆர்வலர் ஜோஹன் பாப்டிஸ்ட் வான் இசுபிக்சால் அறிமுகப்படுத்தப்பட்டது. இந்தப் பேரினத்தின் மாதிரி இனம் 1923ஆம் ஆண்டில் அமெரிக்க பறவையியலாளர் ஹாரி சி. ஓபர்ஹோல்ஸர் என்பவரால் தங்க-பச்சை மரங்கொத்தி (*பைகுலசு கிரைசோக்ளோரோஸ்*) முன்மொழியப்பட்டது. மரங்கொத்திகள் என்று பொருள்படும் லத்தீன் வார்த்தையான பிகஸின் சுருக்கமே இந்த பொதுவான பெயர்.  

மரங்கொத்தி துணைக்குடும்பமான பிக்கினேயின் ஒரு பகுதியாக இந்த பேரினம் உருவாக்கப்பட்டது. மேலும் யூரேசியா மற்றும் அமெரிக்காவில் காணப்படும் திரைகோபசு பேரினத்துடன் ஒரு சகோதர உறவைக் கொண்டுள்ளது. *பைகுலசு* பேரினம் பிசினி இனக்குழுவுடன் சேர்ந்தது. இது *கொலப்ட்சு*, *பைகுலசு*, *முல்லரிபைகசு*, *திரையோகோபசு* மற்றும் *செலியசு* ஆகிய ஐந்து பேரினங்களைக் கொண்ட ஒரு கிளையினை உடையது.  

இந்த பேரினத்தில் ஏழு சிற்றினங்கள் உள்ளன.  
| *பைகுலசு சிம்ப்ளக்சு* | செம்பழுப்பு இறகு மரங்கொத்தி | கோசுட்டா ரிகா, ஹோண்டுராஸ், நிகரகுவா மற்றும் பனாமா. முன்பு வெண்தொண்டை மரங்கொத்தியின் துணையினமாகக் கருதப்பட்டது. |
| --- | --- | --- |
| *பைகுலசு காலோப்டெரசு* | பட்டை கன்ன மரங்கொத்தி | பனாமா. முன்பு வெண்தொண்டை மரங்கொத்தியின் துணையினமாகக் கருதப்பட்டது. |
| *பைகுலசு லிட்டே* | லிட்டா மரங்கொத்தி | மேற்கு கொலம்பியா மற்றும் வடமேற்கு எக்குவடோர் |
| *பைகுலசு லுகோலேமசு* | வெண்தொண்டை மரங்கொத்தி | அமேசான் படுகை, பிரேசில், முக்கியமாக எக்குவடோர், பெரு மற்றும் பொலிவியா |
| *பைகுலசு பிளாவிகுலா* | மஞ்சள்-தொண்டை மரங்கொத்தி | பிரேசில் மற்றும் ஒட்டுமொத்த அமேசான் வடிநிலமும் குயனாக்கள், பொலிவியா, கொலம்பியா, ஈக்வடார், பிரெஞ்சு கயானா, கயானா, பெரு, சுரிநாம் மற்றும் வெனிசுவேலா |
| *பைகுலசு கிரைசோக்ளோரோசு* | தங்கப் பச்சை மரங்கொத்தி | அர்ஜென்டினா, பொலிவியா, பிரேசில், ஈக்வடார், பிரெஞ்சு கயானா, கயானா, பராகுவே, பெரு மற்றும் சுரினாம் ஆகிய நாடுகளில் உள்ள அமேசான் வடிநிலம் |
| *பைகுலசு அருலென்டசு* | மஞ்சள் புருவ மரங்கொத்தி | பிரேசில், அர்ஜென்டினா, பராகுவே. |
முன்பு இங்கு வகைப்படுத்தப்பட்டிருந்த மற்ற ஐந்து சிற்றினங்கள் இப்போது *கொலாப்டசு* பேரினத்தில் உள்ளன.
# மெராப்போ தொடருந்து நிலையம்


**மெராப்போ தொடருந்து நிலையம்** (ஆங்கிலம்: *Merapoh Railway Station* மலாய்: *Stesen Keretapi Merapoh*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், மெராப்போ நகரில் உள்ள ஒரு தொடருந்து நிலையம் ஆகும். இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 315 கி.மீ. தொலைவில் அமைந்துள்ளது.  

இந்த நிலையம் கோலா லிப்பிஸ் மற்றும் மெராப்போ நகரங்களுக்கு இடையிலான கிழக்கு நகரிடை சேவையின் ஒரு முனையமாக விளங்குகிறது. மெராப்போ நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. மெராப்போ நகரின் பெயரால் இந்த நிலையத்திற்குப் பெயரிடப்பட்டுள்ளது.  

### கோலா லிப்பிஸ் குவா மூசாங் வழித்தடம்

மெராப்போ தொடருந்து நிலையம், உள்ளூர் மற்றும் வெளியூர் பயணிகள் மெராப்போ நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம் - குவா மூசாங் வழித்தடத்திற்கான முனையமாகவும் செயல்படுகிறது.  

## நிலைய வசதிகள்

- தீவு / பக்க மேடைகள்
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- கடவுச்சீட்டு விற்பனை இயந்திரம்
- வாடிக்கையாளர் சேவை அலுவலகம்
- பானங்கள் விற்பனை இயந்திரங்கள்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 50/53/58/59 - - (*Shuttle Timur 50/53/58/59 Gua Musang–Kuala Lipis*)
# நெப்டியூனியம்(IV) பாசுபைடு



**நெப்டியூனியம்(IV) பாசுபைடு** (*Neptunium(IV) phosphide*) என்பது Np<sub>3</sub>P<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் பாசுபரசும் சேர்ந்து இந்த இருமச் சேர்மம் உருவாகிறது.  

## தயாரிப்பு
750 பாகை செல்சியசு வெப்பநிலையில் வெற்றிடமாக்கப்பட்டு முத்திரையிடப்பட்ட குவார்ட்சு குழாயில் நெப்டியூனியம் மற்றும் சிவப்பு பாசுபரசு தனிமங்கள் விகிதாச்சார அளவுகளில் இணைத்து நெப்டியூனியம்(IV) பாசுபைடை உருவாக்கலாம்:  

:3Np + 4P -> Np<sub>3</sub>P<sub>4</sub>  

## பண்புகள்
### இயற்பியல் பண்புகள்
நெப்டியூனியம்IV) பாசுபைடு தண்ணீரில் கரையாது.  

I 43d என்ற இடக்குழுவில் கனசதுரப் படிக வடிவமாக நெப்டியூனியம்(IV) பாசுபைடு கருப்புநிறத்துடன் படிகமாகிறது. Th<sub>3</sub>P<sub>4</sub> சேர்மத்தின் கட்டமைப்பை ஒத்த கட்டமைப்பில் நெப்டியூனியம்IV) பாசுபைடு உள்ளது.  

### வேதிப் பண்புகள்
நெப்டியூனியம்(IV) பாசுபைடு அடர் ஐதரோ குளோரிக் அமிலத்துடன் வினைபுரிந்து பச்சைநிற கரைசலைத் தருகிறது:  
:Np<sub>3</sub>P<sub>4</sub> + 12HCl -> 3NpCl<sub>4</sub> + 4PH<sub>3</sub>
# நெப்டியூனியம்(III) பாசுபைடு



**நெப்டியூனியம்(III) பாசுபைடு** (*Neptunium(III) phosphide*) என்பது NpP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் பாசுபரசும் சேர்ந்து இந்த இருமச் சேர்மம் உருவாகிறது.  

:4 Np + P<sub>4</sub> -> 4 NpP  

### இயற்பியல் பண்புகள்
நெப்டியூனியம்(III) பாசுபைடு NaCl-படிகக் கட்டமைப்பில் கருப்பு நிறப் படிகங்களாக உருவாகிறது. தண்ணீரில் இது கரையாது. 130 கெல்வினுக்கும் குறைவான வெப்பநிலையில் எதிர்காந்த பண்பு கொண்டுள்ளது.
# நெப்டியூனியம் டெட்ராகுளோரைடு

**நெப்டியூனியம் டெட்ராகுளோரைடு** (*Neptunium tetrachloride*) என்பது NpCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் குளோரினும் சேர்ந்து இந்த இருமச் சேர்மம் உருவாகிறது.  

## தயாரிப்பு
நெப்டியூனியம் நைட்ரைடுடன் ஐதரோகுளோரிக் அமிலத்தைச் சேர்த்து வினைபுரியச் செய்தால் நெப்டியூனியம் டெட்ராகுளோரைடு உருவாகிறது:  

:2NpN + 8HCl -> N<sub>2</sub> + 4H<sub>2</sub> + 2NpCl<sub>4</sub>  

நெப்டியூனியம் சல்பைடுடன் ஐதரோகுளோரிக் அமிலத்தைச் சேர்த்து வினைபுரியச் செய்தாலும் நெப்டியூனியம் டெட்ராகுளோரைடு உருவாகும்:  

:Np<sub>2</sub>S<sub>3</sub> + 8HCl -> 2NpCl<sub>4</sub> + 3H<sub>2</sub>S + H<sub>2</sub>  

நெப்டியூனியம்(IV) ஆக்சைடு அல்லது NpO<sub>2</sub> உடன் கார்பன் டெட்ராகுளோரைடைச் சேர்த்து வினையில் ஈடுபடுத்தினாலும் நெப்டியூனியம் டெட்ராகுளோரைடு மஞ்சள் நிறத்தில் பதங்கமாகிறது.  

:NpO<sub>2</sub> + CCl<sub>4</sub> -> NpCl<sub>4</sub> + CO<sub>2</sub>  

மற்ற வினைகளும் இதற்காகப் பயன்படுத்தப்படுகின்றன.  

## இயற்பியல் பண்புகள்
I4/amd என்ற இடக்குழுவில் நாற்கோணப் படிக அமைப்பில் நெப்டியூனியம் டெட்ராகுளோரைடு படிகமாகிறது.  

## வேதியியல் பண்புகள்
நெப்டியூனியம் டெட்ராகுளோரைடு அம்மோனியாவுடன் வினை புரிந்து நெப்டியூனியம் முக்குளோரைடைத் தருகிறது.:  

:6NpCl<sub>4</sub> + 2NH<sub>3</sub> -> 6NpCl<sub>3</sub> + 6HCl + N<sub>2</sub>  

450 ° செல்சியசு வெப்பநிலையில் ஐதரசனுடன் சேர்த்து வினைபுரியச் செய்தால் நெப்டியூனியம் டெட்ராகுளோரைடு சிதைவடைந்து நெப்டியூனியம் முக்குளோரைடாக மாறுகிறது..  

:2NpCl<sub>4</sub> + H<sub>2</sub> -> 2NpCl<sub>3</sub> + 2HCl
# 1402



**1402** (**MCDII**) பழைய யூலியன் நாட்காட்டியில் ஒரு ஞாயிற்றுக்கிழமையில் தொடங்கிய ஒரு சாதாரண ஆண்டு ஆகும்.  

## நிகழ்வுகள்
- மார்ச்சு 26 &ndash; இசுக்காலாந்தின் முடிக்குரிய இளவரசர் டேவிட் இசுட்டுவர்ட் அவார்து மாமா இராபர்ட் இசுட்டுவர்ட்டினால் சிறை வைக்கப்பட்டிருந்தபோது இறந்தார்.
- சூலை 12 &ndash; மிங் இளவரசர் சூ தீ நாஞ்சிங்கைக் கைப்பற்றினார். சியான்வென் பேரரசர் கொல்லப்பட்டதை அடுத்து யொங்கில் பேரரசராக சூ தீ முடிசூடினார்.
- செப்டம்பர் &ndash; ஆங்கிலேய நாடாளுமன்றம் வேல்சுக்கு எதிரான தண்டனைச் சட்டங்களை இயற்றியது, இது உவெல்சு மக்கள் ஒன்று கூடுவதையும், பதவியைப் பெறுவதையும், ஆயுதங்கள் ஏந்துவதையும், ஆங்கிலேய நகரங்களில் வாழ்வதையும் தடுத்தது. இவெல்சுப் பெண்ணைத் திருமணம் செய்யும் எந்த ஆங்கிலேயரும் இச்சட்டத்தின் கீழ் வருவர்.
- மலாக்கா சுல்தானகம் பரமேசுவராவினால் உருவாக்கப்பட்டது.
- சிமிர்னாவை ஆளும் புனித யோவானின் மாவீரர்கள் இசுலாத்திற்கு மாறவோ அல்லது இசுலாத்தை வணங்கவோ மறுத்ததை அடுத்து, தைமூர் சிமிர்னா மக்கள் அனைவரையும் படுகொலை செய்தார்.
- பிரெஞ்சு நாடுகாண் பயணி சான் டி பேத்தன்கோர்ட் கேனரி தீவுகளைக் கைப்பற்றி அங்கு குடியேற்றத்தை தொடங்கினார்.
- செனோவா குடியரசு மொனாக்கோவை மீண்டும் கைப்பற்றியது.
- பெரும் வால்வெள்ளி ஒன்று அவதானிக்கப்பட்டது.

## பிறப்புகள்

## இறப்புகள்
- குண் தெமூர் கான், வடக்கு யுவான் பேரரசர் (பி. 1377)
# தபால் வாக்கு



**தபால்** வாக்களிப்பு (Postal voting) , **தபால் வாக்கு** அல்லது **அஞ்சல் வாக்கு** என்பது, **தேர்தலில்** வாக்காளர்கள் ஒரு வாக்குச் சாவடியில் நேரில் அல்லது மின்னணு வாக்கு முறை மூலம் வாக்களிக்கும் வழக்கமான முறைக்குப் பதிலாக தபால் மூலமாக தங்களது வாக்கினைப் பதிவு செய்வதனைக் குறிப்பதாகும்.  

வழக்கமாக, திட்டமிடப்பட்ட தேர்தல் நாளுக்கு முன்பே தபால் வாக்குகள் திருப்பி அனுப்பப்பட வேண்டும். இருப்பினும், சில அதிகாரப்பூர்வ அனுமதிகளுடன் வாக்குச் சாவடியில் வாக்களிக்கவோ வாக்குச் சீட்டை நேரில் பதிவுசெய்யவோ அனுமதிக்கலாம். அஞ்சல் வாக்குகள் கையால் அல்லது வருடல் மூலம் மின்னணு முறையில் எண்ணப்படலாம். அஞ்சல் வாக்களிப்பின் வரலாறு 19 ஆம் நூற்றாண்டைச் சேர்ந்தது. அமெரிக்காவின் கலிபோர்னியா, ஓரிகான் மற்றும் வாசிங்டனில் நடத்திய ஆய்வில், தபால் வாக்கு கிடைக்கும் தன்மைகள் வாக்காளர் எண்ணிக்கையை அதிகரிக்கும் என்பதைக் காட்டுகிறது எனக் கூறுகிறது.  

## நாடுகள் வாரியாக

#### இந்தியா
இந்தியாவில் தபால் வாக்களிப்பு முறையானது, இந்தியத் தேர்தல் ஆணையத்தின் மின்னணுப் பரிமாற்ற அஞ்சல் வாக்குச் சீட்டு (ETPB) முறை மூலம் மட்டுமே நடைபெறுகிறது. பதிவு செய்யப்பட்ட தகுதியான வாக்காளர்களுக்கு வாக்குச் சீட்டுகள் விநியோகிக்கப்பட்டு அவர்கள் தபால் மூலம் வாக்குகளைக் குறிப்பிட்ட தொகுதிகளுக்கு அனுப்புகிறார்கள். வாக்குப் பதிவு அலுவலர்களாகப் பணிபுரிபவர்களுக்கு குறிப்பிட்ட இடங்களில் பெட்டிகள் மூலம் வாக்குச் சீட்டுகள் பெறப்படுகின்றன. வாக்குகள் எண்ணப்படத் தொடங்கும் போது, இந்த தபால் வாக்குகள் மற்ற அனைத்து வாக்காளர்களின் மின்னணு வாக்குப்பதிவு வாக்குகள் எண்ணுவதற்கு முன்பாக எண்ணப்படுகின்றன. சில குறிப்பிட்ட பிரிவினர் மட்டுமே தபால் வாக்காளர்களாக பதிவு செய்யத் தகுதியுடையவர்கள். இரானுவத்தில் பணிபுரிபவர்கள், மாநில காவல்துறையில் பணிபுரியும் நபர்கள் மற்றும் அவர்களது மனைவிகள், ஆசிரியர்கள், அதிகாரப்பூர்வமாக வெளிநாடுகளில் பணியமர்த்தப்பட்ட இந்திய அரசாங்கத்தில் பணிபுரியும் ஊழியர்கள் தபால் வாக்குக்கு பதிவு செய்யலாம், இவர்கள் *சேவை வாக்காளர்கள்* என்றும் அழைக்கப்படுகிறார்கள். மேலும், தடுப்புக் காவலில் உள்ளவர்கள், ஊனமுற்றவர்கள், 65 வயதுக்கு மேற்பட்டவர்கள் தபால் வாக்குகளைப் பயன்படுத்தலாம். கைதிகள் வாக்களிக்க முடியாது. ஊடகப் பணியாளர்களும் தங்கள் வாக்குகளைப் பதிவு செய்ய அஞ்சல் வாக்குச்சீட்டைப் பயன்படுத்த அனுமதிக்கப்பட்டுள்ளனர். இந்திய கம்யூனிஸ்ட் கட்சி, தபால் வாக்குகளைச் சரிபார்த்தலில் இருக்கும் வெளிப்படைத்தன்மை குறித்து கேள்வி எழுப்பினர் மேலும் இதில் முறைகேடுகள் நடக்க வாய்ப்புள்ளதாகக் கூறினர்.
# கோலா லிப்பிஸ் தொடருந்து நிலையம்


**கோலா லிப்பிஸ் தொடருந்து நிலையம்** (ஆங்கிலம்: *Kuala Lipis Railway Station* மலாய்: *Stesen Keretapi Kuala Lipis*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், கோலா லிப்பிஸ் நகரில் உள்ள ஒரு தொடருந்து நிலையம் ஆகும். இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 235 கி.மீ.;கோலாலம்பூரில் இருந்து 171 கி.மீ.; தொலைவில் உள்ளது.  

இந்த நிலையம் கோலா லிப்பிஸ் மற்றும் மெராப்போ நகரங்களுக்கு இடையிலான கிழக்கு நகரிடை சேவையில் ஒரு முனையமாக விளங்குகிறது. கோலா லிப்பிஸ் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. கோலா லிப்பிஸ் நகரின் பெயரால் இந்த நிலையத்திற்குப் பெயரிடப்பட்டுள்ளது.  

## பொது
### கோலா லிப்பிஸ் குவா மூசாங் வழித்தடம்

கோலா லிப்பிஸ் தொடருந்து நிலையம், உள்ளூர் மற்றும் வெளியூர் பயணிகள் கோலா லிப்பிஸ் நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம் - குவா மூசாங் வழித்தடத்திற்கான முனையமாகவும் செயல்படுகிறது.  

ஜொகூர் பாரு மற்றும் இடையிலான தொடருந்துச் சேவை ஒரு நாளைக்கு ஒரு முறை மட்டுமே செயல்படுகிறது. அத்துடன் இந்தச் சேவையில் ஈடுபட்டுள்ள தொடருந்துகள், ஜொகூர், நெகிரி செம்பிலான், பகாங் மற்றும் கிளாந்தான் ஆகிய மாநிலங்களில் உள்ள பல தொடருந்து நிலையங்களில் நின்று செல்கிறது.  

## பேருந்து சேவை
| பகாங் லின் சியோங் சேவை | பெகிலிலிங் சாலை, தித்திவாங்சா, கோலாலம்பூர் | 3 மணி நேரம் | } |
| --- | --- | --- | --- |

## நிலைய வசதிகள்

- தீவு / பக்க மேடைகள்
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- கடவுச்சீட்டு விற்பனை இயந்திரம்
- வாடிக்கையாளர் சேவை அலுவலகம்
- பானங்கள் விற்பனை இயந்திரங்கள்
- **மக்மோர் விரைவு தொடருந்து** - 34/35 - - (*Ekspres Makmur 34/35 Kuala Lipis–Gemas*)
- **தீமோர் கிழக்கு நகரிடை போக்குவரத்து** - 50/53/58/59 - - (*Shuttle Timur 50/53/58/59 Gua Musang–Kuala Lipis*)
# கைதி


ஒரு **கைதி** (prisoner அல்லது **சிறைவாசி** என்றும் அழைக்கப்படுகிறார்) என்பவர் அவர்களின் விருப்பத்திற்கு எதிராக சுதந்திரத்தை இழந்த ஒரு நபராவார். இது சிறைச்சாலையில் அவர்களை அடைத்து வைப்பதன் மூலமோ அல்லது வலுக்கட்டாயமாக கட்டுப்படுத்துவதன் மூலமோ (கைவிலங்குகள் அல்லது சங்கிலிகள்) இருக்கலாம். இந்தச் சொல் பொதுவாக சிறையில் தண்டனை அனுபவிக்கும் ஒருவருக்கு பொருந்தும்.  

## பிரித்தானியச் சட்டம்
தொடர் கொலையாளி ஜோஹன் ஆடம்ஸன், "கெர்பைக்காரி" என்றும் அழைக்கப்படுகிறார், 1849 ஆம் ஆண்டில் ஜோஹன் நட்ஸன் சிறையில் இருந்தபோது - கல் அச்சுக்கலைப் படிமம்]]  
"கைதி" என்பது சிறையில் அடைக்கப்பட்ட ஒரு நபரைக் குறிக்கும் சட்டபூர்வமான சொல் ஆகும்.  

சிறைச்சாலைப் பாதுகாப்புச் சட்டம் 1992 இன் பிரிவு 1 இல், "கைதி" என்ற சொல் நீதிமன்றத்தால், சட்டப்பூர்வ காவலில் தடுத்து வைக்கப்பட வேண்டியவரையோ அல்லது சிறையில் இருப்பவரையோ குறிக்கிறது.  

"கைதி" என்பது குற்றத்திற்காக வழக்குத் தொடரப்பட்ட ஒரு நபரிக் குறிக்கும் சட்டபூர்வமான சொல்லாகும். தவறான நடத்தை காரணமாக வழக்குத் தொடரப்பட்ட நபருக்கு இது பொருந்தாது . குற்றவியல் சட்டச் சட்டம் 1967 இன் பிரிவு 1 இல் குற்றத்திற்கும் தவறான நடத்தைக்கும் இடையிலான வேறுபாட்டை நீக்கியது.  

கிளான்வில் வில்லியம்ஸ், குற்றவாளி என நிரூபிக்கப்படாத ஒரு நபரைக் குறிப்பதற்காகவும் குற்றவாளிகளில் இருந்து வேறுபடுத்திக்காட்டவும் "கைதி" என்ற வார்த்தைப் பயன்படுவதாகவும் விவரித்தார்.
# கோகாரிட் தவளை



**கியூமெரானா லேட்டராலிசு** (*Humerana lateralis*) என்பது இராணிடே குடும்பத்தைச் சேர்ந்த ஒரு தவளை சிற்றினம் ஆகும். இது கம்போடியா, லாவோஸ், மியான்மர், தாய்லாந்து மற்றும் வியட்நாமில் காணப்படுகிறது. இது பொதுவாக **கோகாரிட் தவளை**, மஞ்சள் தவளை அல்லது மரத் தவளை என்று அழைக்கப்படுகிறது.  

கோகாரிட் தவளை, *இராணா* பேரினத்தில் வகைப்படுத்தப்பட்டு பின்னர் "நீர்த் தவளை" பேரினமான *பெலோபிலாக்சு*வில் ஒதுக்கப்பட்டது. இருப்பினும், இது மிகவும் பொருத்தமான பேரினமா என்பது தெளிவாகத் தெரியவில்லை. மேலும் கோகரிட் தவளை *கைலாரனா* சேர்ந்ததாக இருக்கலாம். 2015ஆம் ஆண்டில், இது தொகுதி வரலாற்றுச் சான்றுகளின் அடிப்படையில் *கியூமெரானா* பேரினத்தின் கீழ் வகைப்படுத்தப்பட்டது. *இராணா நிக்ரோலினேட்டா* என்று கூறப்படும் சிற்றினம் சமீபத்தில் *கி. லேட்டராலிசின்* இளைய ஒத்தபெயராகத் தீர்மானிக்கப்பட்டது.  

## வாழிடம்
கோகாரிட் தவளையின் இயற்கையான வாழிடம் மிதவெப்பமண்டல அல்லது வெப்பமண்டல வறண்ட காடுகள், மிதவெப்ப மண்டல அல்லது வெப்பமண்டலம் ஈரமான தாழ் நிலக் காடுகள் ஆகும். மிதவெப்பமண்டல அல்லது வறண்ட தாழ் நில புல்வெளி, ஈரமான புதர் நிலங்கள், தோட்டங்கள், சதுப்புநிலங்கள், நன்னீர் சதுப்புநிலங்கள் இடைவிடாத நன்னீர் சதுப்புநிலங்கள், குளங்கள் மற்றும் பருவகால வெள்ளம் அல்லது நீர்ப்பாசன விவசாய நிலங்கள் ஆகும். இது பன்னாட்டு இயற்கைப் பாதுகாப்புச் சங்கத்தால்<nowiki/>அச்சுறுத்தலுக்கு உள்ளான இனமாகக் கருதப்படவில்லை.  

## நுகர்வு
கம்போடியாவின் வடக்கு மற்றும் கிழக்கே மீகாங் ஆற்றின் சில பகுதிகளில், சுனுவோல் மாவட்டம், கிராட்டி மாகாணம் போன்ற இடங்களில் இது மனித நுகர்வுக்காகச் சேகரிக்கப்படுகிறது.
# இருள் எண்

| முதல் 16 ஒரூஉ எண்கள் மற்றும் இருள் எண்கள் | } |
| --- | --- |
எண் கோட்பாட்டில், **இருள் எண்** (*evil number*) என்பது அதனது இரும எண் வடிவில் இரட்டை எண்ணிக்கையிலான ஒன்றுகளை ('1') கொண்டதொரு நேர்ம முழுவெண்ணாகும் . இருள் எண்களாக இல்லாத எதிர்மமல்லா முழுவெண்கள் ஒரூஉ எண்களென அழைக்கப்படுகின்றன.  

கணினி அறிவியலில் ஓர் இருள் எண்ணானது இரட்டை நிகரியுடையதாகக் கொள்ளப்படுகிறது.  

## எடுத்துக்காட்டுகள்
துவக்க இருள் எண்கள்:  
:0, 3, 5, 6, 9, 10, 12, 15, 17, 18, 20, 23, 24, 27, 29, 30, 33, 34, 36, 39 ... <math>0</math> to <math>2^k-1 \forall k</math>, வரையிலான நேர்ம முழு எண்களின் இவ்வாறான பிரிப்பானது , <math>k</math> அடுக்குகள் வரை சமமான கூட்டுத்தொகையுடைய எண்களின் கணங்களைக் காண்பதற்கு உதவுகிறது.
# கியூமெரானா



***கியூமெரானா*** (*Humerana*) என்பது தெற்கு மற்றும் தென்கிழக்காசியாவைச் சேர்ந்த *இராணிடே* குடும்பத்தைச் சேர்ந்த தவளைகளின் பேரினமாகும். இது முதலில் *இராணா* பேரினத்தின் துணைப் பேரினமாக முன்மொழியப்பட்டது. இது *கைலாரனா* சேர்ந்ததாகக் கருதப்பட்டது.  

*கியூமெரானா* பின்வரும் சிற்றினங்களைக் கொண்டுள்ளது.  

- *கியூமெரானா கியூமெராலிசு* <small>(பவுலெங்கர், 1887)</small>
- *கியூமெரானா லேட்டராலிசு* <small>(பவுலெங்கர், 1887)</small>
- *கியூமெரானா மியோபசு* <small>(பவுலெங்கர், 1918)</small>
- *கியூமெரானா ஓடேசி* <small>(பவுலெங்கர், 1892)</small>
# பாடாங் தெங்கு தொடருந்து நிலையம்


**பாடாங் தெங்கு தொடருந்து நிலையம் தொடருந்து நிலையம்** (ஆங்கிலம்: *Padang Tengku Railway Station* மலாய்: *Stesen Keretapi Padang Tengku*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், பாடாங் தெங்கு நகரில் உள்ள ஒரு தொடருந்து நிலையம் ஆகும். இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 252 கி.மீ.;கோலாலம்பூரில் இருந்து 188 கி.மீ.; தொலைவில் உள்ளது.  

பாடாங் தெங்கு தொடருந்து நிலையம், பிரித்தானியர்களின் காலனித்துவக் காலத்தில் செல்போர்ன் தோட்ட நிறுவனத்தால் பயன்படுத்தப்பட்ட தொடருந்து நிலையமாக இருந்தது. பாடாங் தெங்கு என்ற பெயர், தெங்கு அப்துல் சமா (*Tengku Abdul Samah*) என்ற அரசர் ஒருவரின் பெயரில் இருந்து உருவானது.  

அழகிய காட்சிகளுடன் கூடிய ஒரு பரந்த புல்வெளியில் அவர் ஓய்வெடுத்துக் கொண்டிருந்த போது இயற்கையின் அழகில் மயங்கி, அந்த இடத்திற்கு அவரின் பெயரையே சூட்டினார். பல நூற்றாண்டுகளான பின்னரும் அவரின் பெயர் அந்த இடத்தில் நிலைத்து நிற்கிறது.  

## நிலைய வசதிகள்

- தீவு / பக்க மேடைகள்
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- கடவுச்சீட்டு விற்பனை இயந்திரம்
- வாடிக்கையாளர் சேவை அலுவலகம்
- பானங்கள் விற்பனை இயந்திரங்கள்

## தொடருந்து சேவைகள்

- **தீமோர் கிழக்கு நகரிடை போக்குவரத்து**
- * - - 50/53/58/59 - (*Shuttle Timur 50/53/58/59 Gua Musang–Kuala Lipis*)
# உருகுவை கடற்படை அருங்காட்சியகம்



**உருகுவை கடற்படை அருங்காட்சியகம்** (*Naval Museum of Uruguay*) என்பது உருகுவையின் பொசிடோசு சுற்றுப்புறத்தில் உள்ள ராம்ப்லா டி கோல் எஸ்/என் என்ற இடத்தில் அமைந்துள்ள கடற்படை அருங்காட்சியகம் ஆகும்.  

இதில் பல வரலாற்று முக்கியத்துவம் வாய்ந்த பீரங்கிகள், உருகுவை கடற்படையின் மாதிரிகள், புகைப்படங்கள் மற்றும் நினைவுச்சின்னங்களையும் காட்சிப்படுத்தியுள்ளது. இங்கு ஒரு நூலகமும் காப்பகமும் உள்ளது. இது பிளேயா டி லாஸ் போசிடோசு மற்றும் புவேர்ட்டோ டெல் புசோ இடையே அமைந்துள்ளது.
# செகார் பேரா தொடருந்து நிலையம்



**செகார் பேரா தொடருந்து நிலையம் தொடருந்து நிலையம்** (ஆங்கிலம்: *Chegar Perah Railway Station* மலாய்: *Stesen Keretapi Chegar Perah*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், செகார் பேரா சிறுநகரில் உள்ள ஒரு தொடருந்து நிலையம் ஆகும்.  

இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 273 கி.மீ.;கோலாலம்பூரில் இருந்து 199 கி.மீ.; தொலைவில் உள்ளது.  

## பொது

இந்த நிலையம் கிழக்கு நகரிடை சேவையில், செகார் பேரா மற்றும் அதன் அருகிலுள்ள சிறுநகரங்களுக்கு இடையிலான ஒரு முனையமாக விளங்குகிறது. செகார் பேரா நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்கும் சேவை செய்கிறது. செகார் பேரா நகரின் பெயரால் இந்த நிலையத்திற்குப் பெயரிடப்பட்டுள்ளது.  

### கோலா லிப்பிஸ் குவா மூசாங் வழித்தடம்

செகார் பேரா தொடருந்து நிலையம், உள்ளூர் மற்றும் வெளியூர் பயணிகள் செகார் பேரா நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. 1920 முதல் 1960 வரையிலான காலப்பகுதியில் பல கிராமவாசிகளுக்கு தொடருந்துகள் முதன்மையான போக்குவரத்து முறையாக இருந்ததால், செகார் பேராவில் உள்ள தொடருந்து நிலையம் மலேசியாவின் சுதந்திரத்திற்கு முன்பே இருந்தே இயங்கி வருகிறது.  

தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே செகார் பேரா மக்கள் விரும்புகின்றனர். அத்துடன் இந்த நிலையம் - குவா மூசாங் வழித்தடத்திற்கான முக்கிய முனையமாகவும் செயல்படுகிறது.  

## நிலைய வசதிகள்

- தீவு / பக்க மேடைகள்
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- வாடிக்கையாளர் சேவை அலுவலகம்
- பானங்கள் விற்பனை இயந்திரங்கள்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 50/53/58/59 - - (*Shuttle Timur 50/53/58/59 Gua Musang–Kuala Lipis*)
# Module:Location map/data/European Union

return {  
name = 'ஐரோப்பிய ஒன்றியம்',  
y = '55.11 - 153.610*( cos( 52* pi/180)*sin( $1*pi/180 ) - sin( 52*pi/180 )*cos( $1*pi/180 )*cos( ($2-10)*pi/180 ) ) * ( ((1 + sin( $1*pi/180 )*sin( 52*pi/180 ) + cos( $1*pi/180 )*cos( 52*pi/180 )*cos( ($2-10)*pi/180 ) ) *0.5)^ -0.5)',  
x = '131.579*( cos( $1*pi/180 )*sin( ($2-10)*pi/180 ) ) * ( ((1 + sin( $1*pi/180 )*sin( 52*pi/180 ) + cos( $1*pi/180 )*cos( 52*pi/180 )*cos( ($2-10)*pi/180 ) ) *0.5)^ -0.5) - (-36.388)',  
image = 'Europe EU laea location map.svg'  
}
# கெராம்பிட் தொடருந்து நிலையம்


**கெராம்பிட் தொடருந்து நிலையம் தொடருந்து நிலையம்** (ஆங்கிலம்: *Kerambit Railway Station* மலாய்: *Stesen Keretapi Kerambit*) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், கெராம்பிட் சிறுநகரில் உள்ள ஒரு தொடருந்து நிலையம் ஆகும்.  

உள்ளூர்வாசிகளின் கூற்றுப்படி, இந்த நகரத்தின் பெயர் மலாய் சொற்றொடரான 'கெரா ஆம்பில்' (*Kera Ambil*) என்பதிலிருந்து பெறப்பட்டது. கெராம்பிட் நகரத்தில் ஏராளமான வாழைத் தோட்டங்கள் இருந்ததாகவும்; அந்தத் தோட்டங்களின் வாழைப் பழங்களை அப்பகுதியில் உள்ள குரங்குகள் தங்கள் விருப்பப்படி பறித்துச் சென்றதாலும்; அந்த இடத்திற்கு அப்பெயர் வந்ததாக அறியப்படுகிறது.  

## பொது

கெராம்பிட் நிலையம் கிழக்கு நகரிடை சேவையில், கெராம்பிட் மற்றும் அதன் அருகிலுள்ள சிறு சிறு நகரங்களுக்கும் இடையிலான ஒரு தொடர்பு மையமாக விளங்குகிறது. கெராம்பிட் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறக் கிராமங்களுக்கும் சேவை செய்கிறது. கெராம்பிட் நகரின் பெயரால் இந்த நிலையத்திற்குப் பெயரிடப்பட்டுள்ளது.  

### கோலா லிப்பிஸ் குவா மூசாங் வழித்தடம்

கெராம்பிட் தொடருந்து நிலையம், உள்ளூர் மற்றும் வெளியூர் பயணிகள் கெராம்பிட் நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. 1920 முதல் 1960 வரையிலான காலப்பகுதியில் பல கிராமவாசிகளுக்கு தொடருந்துகள் முதன்மையான போக்குவரத்து முறையாக இருந்ததால், கெராம்பிட்டில் உள்ள தொடருந்து நிலையம் மலேசியாவின் சுதந்திரத்திற்கு முன்பே இருந்தே இயங்கி வருகிறது.  

தனியார் பேருந்துச் சேவைகளைக் காட்டிலும் பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம் - வழித்தடத்திற்கான முனையமாகவும் செயல்படுகிறது.  

## நிலைய வசதிகள்

- தீவு / பக்க மேடைகள்
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- வாடிக்கையாளர் சேவை அலுவலகம்
- பானங்கள் விற்பனை இயந்திரங்கள்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 50/53/58/59 - - (*Shuttle Timur 50/53/58/59 Gua Musang–Kuala Lipis*)
# தாமிர மரங்கொத்தி



**தாமிர மரங்கொத்தி** (பிளைதிபிகசு பைர்கோதிசு) என்பது பிசிடே குடும்பத்தைச் சேர்ந்த ஒரு பறவை சிற்றினமாகும்.  

இது வங்களாதேசம், பூட்டான், கம்போடியா, சீனா, ஆங்காங், இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாமில் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.  

## உணவு
தாமிர மரங்கொத்தி உணவாக எறும்புகள், கரையான்கள் மற்றும் மரத்தைத் துளைக்கும் வண்டுகள் போன்ற பல்வேறு பூச்சிகள் உள்ளன, மேலும் இவை எப்போதாவது பெர்ரிகளை உட்கொள்ளும். இவற்றின் மேய்ச்சலை மேற்பரப்பு தரை மட்டத்தில் 3 முதல் 4 மீட்டர் வரையில் காணப்படும் மரத் தண்டுகள், அழுகும் தாவர பொருட்கள், மரக்கட்டைகள் மற்றும் மரக்கன்றுகள், கொடிகள் மற்றும் மூங்கில் ஆகும். இவை மற்ற மரங்கொத்திகளுடன் உணவு உண்பதில்லை. இவை *பி. பி. பைரோடிசு, பி. பி சினென்சிசு, பி, அன்னமென்சிசு, பி. பி. கைனன்னசு, பி. பி. கேமெரோனி*. வாழ்விட இழப்பு காரணமாக இவற்றின் எண்ணிக்கை தற்போது குறைந்து வருகிறது. ஆனால் இதன் எண்ணிக்கை பாதிக்கப்படக்கூடிய வரம்பை அணுகும் என்று எதிர்பார்க்கப்படவில்லை. இந்த அளவுகோலின் படி, இவை அழிவு மற்றும் ஆபத்தின் "குறைந்த அக்கறை" பிரிவின் கீழ் வகைப்படுத்தப்பட்டுள்ளன. உலகளாவிய எண்ணிக்கைத் தற்போது தெரியவில்லை. ஆனால் சீனாவில் தாமிர மரங்கொத்திகளின் எண்ணிக்கை, இவற்றின் முதன்மை வாழ்விடங்களில் 10,000-100,000 இனப்பெருக்க இணைகளாக மதிப்பிடப்பட்டுள்ளது.
# நேபாள புரட்சிகர அமைப்பு (மார்க்சியம்- லெனினிசம்)

**நேபாள புரட்சிகர அமைப்பு (மார்க்சியம்- லெனினிசம்)**(*Nepal Revolutionary Organisation (Marxist–Leninist*) என்பது நேபாளத்தின் மொரங் உள்ள ஒரு பொதுவுடைமை அமைப்பாகும். இந்தக் குழு 1973ஆம் ஆண்டில் உருவானது. மேலும் இந்த காலகட்டத்தில் நேபாளத்தில் எழுச்சி பெற்ற பல உள்ளூர் தீவிர பொதுவுடைமைப் பிரிவுகளில் இதுவும் ஒன்றாகும். மாதவ் குமார் நேபாள் இக்குழுவின் தலைவராக இருந்தார்.  

1975ஆம் ஆண்டில் இந்த குழு அனைத்து நேபாள பொதுவுடைமைப் புரட்சிகர ஒருங்கிணைப்புக் குழுவின் (மார்க்சிஸ்ட்-லெனினிஸ்ட்) கீழ் பங்கேற்றது.
# துளசிதாஸ் போர்கர்


**துளசிதாஸ் போர்கர்** (Tulsidas Borkar) (18 நவம்பர் 1934-29 செப்டம்பர் 2018) ஓர் இந்திய இசையமைப்பாளரும் மற்றும் ஆர்மோனிய இசைக்கலைஞரும் ஆவார். இந்திய அரசு இவருக்கு 2016 ஆம் ஆண்டில் பத்மசிறீ என்ற கௌரவத்தை வழங்கியது.  

## விருதுகள்
போர்கர் சங்கீத நாடக அகாதமி விருது, (2005) மற்றும் பத்மசிறீ (2016) உட்பட பல விருதுகளைப் பெற்றவர்.  

## இறப்பு
காச நோயால் பாதிக்கப்பட்டிருந்த துளசிதாஸ் போர்கர் தனது 83வது வயதில் 29 செப்டம்பர் 2018 அன்று மும்பையில் காலமானார்.
# ஜெராண்டுட் தொடருந்து நிலையம்


**ஜெராண்டுட் தொடருந்து நிலையம் தொடருந்து நிலையம்** (ஆங்கிலம்: *Jerantut Railway Station* மலாய்: *Stesen Keretapi Jerantut*) என்பது தீபகற்ப மலேசியாவின் கிழக்கு கரைப் பகுதியில், பகாங், ஜெராண்டுட் மாவட்டம், ஜெராண்டுட் பழைய நகரில் உள்ள ஒரு தொடருந்து நிலையம் ஆகும். பேருந்து நிலையத்திலிருந்து சற்று தொலைவில் உள்ளது..  

இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 184 கி.மீ.;கோலாலம்பூரில் இருந்து 177 கி.மீ.; தொலைவில் உள்ளது. ஜெராண்டுட் நிலையம் தேசியப் பூங்காவில் இருந்து 2.5 கிலோமீட்டர் தொலைவில் உள்ளது. அருகிலுள்ள பேருந்து முனையம், ஜெராண்டுட் தொடருந்து நிலையத்திலிருந்து 1 கிலோமீட்டர் தொலைவில் அமைந்துள்ளது.  

## நிலைய வசதிகள்

- தீவு / பக்க மேடைகள்
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- வாடிக்கையாளர் சேவை அலுவலகம்
- பானங்கள் விற்பனை இயந்திரங்கள்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 50/53/58/59 - - (*Shuttle Timur 50/53/58/59 Gua Musang–Kuala Lipis*)

## சுற்றுலா தளங்கள்
- தேசியப் பூங்கா
- கெலாங்கி குகைகள்
- லதா மெராவுங் நீர்வீழ்ச்சி
- பூர்வீக மக்களின் குடியேற்றப்பகுதி
# துளசிதாஸ் மேத்தா


**துளசிதாஸ் மேத்தா** (*Tulsidas Mehta*) ஓர் இந்திய அரசியல்வாதி ஆவார். இவர் பீகார் சட்டப் பேரவையில் ஜந்தாஹா சட்டமன்றத் தொகுதியின் உறுப்பினராக பணியாற்றினார். 1990 பீகார் சட்டப்பேரவைத் தேர்தலில் ஜனதா தளம் வேட்பாளராக வெற்றி பெற்றார். மேத்தா ஒரு சோசலிச அரசியல்வாதி ஆவார். இவர் பீகார் அரசாங்கத்தில் அமைச்சராகவும் பணியாற்றினார். இவர் மற்றொரு பீகார் அரசியல்வாதியும் இராச்டிரிய ஜனதா தளம் கட்சியின் முன்னாள் பொதுச் செயலாளருமான அலோக் குமார் மேத்தாவின் தந்தையாவார். இராச்டிரிய ஜனதா தளத்தின் நிறுவனர்களில் ஒருவராக இருந்தார். மேத்தா ஜந்தாஹா சட்டமன்றத் தொகுதியை பிரதிநிதித்துவப்படுத்தி, 1962,1969,1985,1990 மற்றும் 1995 ஆகிய சட்டமன்றத் தேர்தல்களில் வெற்றி பெற்றார்.  

## அரசியல் வாழ்க்கை
துளசிதாஸ் மேத்தா ஒரு சமூகவுடைமை அரசியல்வாதி. இவர் ஆரம்பத்தில் சோசலிச கட்சியுடன் இணைந்தார். கட்சி சார்பில் இவர் 1962 இல் தனது முதல் மாநில சட்டமன்றத் தேர்தலில் வெற்றி பெற்றார். 1969 ஆம் ஆண்டில், மாநில சட்டமன்றத் தேர்தலில் இரண்டாவது தேர்தல் வெற்றிக்குப் பிறகு, இவர் பீகார் அரசில் மாநில அமைச்சரானார். 1969, 1985, 1990 மற்றும் 1995 ஆம் ஆண்டு பீகார் சட்டமன்றத் தேர்தல்களில் மேத்தா வெற்றி பெற்றார்; 1970 ஆம் ஆண்டு கர்ப்பூரி தாக்கூரின் அமைச்சரவையில் முதன்முறையாக பீகார் அரசாங்கத்தில் மாநில அமைச்சராக நியமிக்கப்பட்டார். லாலு பிரசாத் யாதவ் அமைச்சரவையில் இரண்டு முறை மாநில அமைச்சராகவும் மேத்தா பணியாற்றினார். மேத்தா சோசலிச தலைவர் அக்சயவத் ராயின் கூட்டாளி ஆவார். அவர் 1962 பீகார் சட்டமன்றத் தேர்தலில் போட்டியிட மேத்தாவைத் தூண்டினார். தேர்தல் செலவுகள் செய்யத் தயங்கியபோது இந்திய தேசிய காங்கிரசு தலைவர் தீப் நாராயண் சிங்கால் ஆதரிக்கப்பட்டு பீகார் கூட்டுறவு கூட்டமைப்பின் தலைவராக இருந்த அவரது அரசியல் எதிரியான ராஜ்வன்ஷி சிங்கை மேத்தா தோற்கடிக்க முடிந்தது.  

இவரது மகன், அலோக் குமார் மேத்தா இராச்டிரிய ஜனதா தளத்தின் மூத்த அரசியல்வாதியாகவும் கருதப்படுகிறார். கட்சியில் பல குறிப்பிடத்தக்க பதவிகளை வகித்துள்ளார். மேத்தா குடும்பம் சமஸ்திபூர் மாவட்டம் மற்றும் அதை ஒட்டிய பகுதி அரசியலில் கணிசமான செல்வாக்கு பெற்றுள்ளதாக கூறப்படுகிறது.  

## பிற பங்களிப்புகள்
மேத்தா கூட்டுறவுத் துறையில் பணிபுரிந்ததற்காகவும் அறியப்பட்டவர். பீகார் மாநிலத்தில் வைசாலி கூட்டுறவு வங்கி மற்றும் கூட்டுறவு குளிர்பதனக் கிடங்கின் நிறுவனரும் ஆவார்.  

## இறப்பு
துளசிதாஸ் மேத்தா 2019 இல் தனது 93 வயதில் இறந்தார்.
# நிக்கல்(II) ஐதராக்சைடு



**நிக்கல்(II) ஐதராக்சைடு** (*Nickel(II) hydroxide*) என்பது Ni(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எலுமிச்சை-பச்சை நிறத்தில் ஒரு திண்மப் பொருளாகக் காணப்படுகிறது. அம்மோனியா மற்றும் அமீன்களில் சிதைவுடன் கரைகிறது. அமிலங்களால் தாக்கப்படுகிறது. மின் உணரியான இச்சேர்மம் , இதனால் Ni(III) ஆக்சி-ஐதராக்சைடாக மாற்றப்படுகிறது. இப்பண்பு மறுமின்னூட்ட மின்கலன்களில் பரவலான பயன்பாடுகளுக்கு வழிவகுக்கிறது. β வடிவம் Ni<sup>2+</sup> மற்றும் OH<sup>−</sup> அயனிகளின் ஓர் அறுகோண நெருக்கப் பொதிவு கட்டமைப்பை ஏற்றுக்கொள்கிறது. α மற்றும் β வடிவங்களுக்குக் கூடுதலாக, பல γ நிக்கல் ஐதராக்சைடுகள் விவரிக்கப்பட்டுள்ளன. இவை மிகவும் பெரிய இடை-தாள் தூரங்களைக் கொண்ட படிக அமைப்புகளால் வேறுபடுகின்றன. இக்கனிமத்தின் நிக்கல்-மக்னீசியம் மாறுபாடான (Ni,Mg)(OH)<sub>2</sub> கனிமத்தை இசுக்காட்லாந்தில் உள்ள ஒரு தீவில் முன்னதாக கண்டுபிடிக்கப்பட்டது.  

## வினைகள்
நிக்கல்(II) ஐதராக்சைடு மின்சார கார் மின்கலன்களில் பயன்படுத்தப்படுகிறது. குறிப்பாக Ni(OH)<sub>2</sub> பெரும்பாலும் ஓர் உலோக ஐதரைடுடனும் ஒரு குறைப்பு வினையுடனும் இணைந்து, நிக்கல் ஆக்சி ஐதராக்சைடாக (NiOOH) ஆக ஆக்சிசனேற்றம் அடைகிறது.  

**வினை 1**  
:Ni(OH)<sub>2</sub> + OH<sup>(–)</sup> → NiO(OH) + H<sub>2</sub>O + e<sup>(−)</sup>  

**வினை 2**  
:M + H<sub>2</sub>O + e<sup>(−)</sup> → MH + OH<sup>(−)</sup>  

**ஒட்டு மொத்த வினை** (H<sub>2</sub>O) இல்  
:Ni(OH)<sub>2</sub> + M → NiOOH + MH  

இரண்டு நிக்கல்(II) ஐதராக்சைடு பல்லுருவ வடிவங்களில் α-Ni(OH)<sub>2</sub> அதிக கோட்பாட்டுத் திறனைக் கொண்டுள்ளது, எனவே பொதுவாக மின்வேதியியல் பயன்பாடுகளில் விரும்பத்தக்கதாகக் கருதப்படுகிறது. இருப்பினும், இது காரக் கரைசல்களில் β-Ni(OH)<sub>2</sub> வடிவத்திற்கு மாறுகிறது. இது தொழில்துறை பயன்பாடுகளுக்கு நிலைப்படுத்தப்பட்ட α-Ni(OH)<sub>2</sub> மின்முனைகளின் சாத்தியக்கூறுகள் பற்றிய பல ஆய்வுகளுக்கு வழிவகுக்கிறது.  

## நச்சுத்தன்மை
Ni<sup>2+</sup> அயனியை உள்ளிழுக்க நேர்ந்தால் புற்றுநோய் பாதிப்பு ஏற்படுவதற்கான வாய்ப்பு உண்டு. இச்சேர்மத்தின் நச்சுத்தன்மை மற்றும் தொடர்புடைய பாதுகாப்புக் கவலைகள், கால்சியம் அல்லது கோபால்ட்டு ஐதராக்சைடுகள் போன்ற ஐதராக்சைடுகளை உடன் சேர்த்து Ni(OH)<sub>2</sub> மின்முனைகளின் ஆற்றல் அடர்த்தியை அதிகரிப்பதற்கான ஆராய்ச்சியை உந்தியுள்ளது.
# அலோக் குமார் மேத்தா


**அலோக் குமார் மேத்தா** (*Alok Kumar Mehta*) (பிறப்பு 3 நவம்பர் 1966 ) பீகார் மாநிலத்தைச் சேர்ந்த இந்திய அரசியல்வாதியாவார். இராச்டிரிய ஜனதா தளத்தின் நிறுவனர் உறுப்பினரான இவர், கட்சியின் முதன்மை பொதுச் செயலாளராகப் பணியாற்றியுள்ளார். மேத்தா தேஜஸ்வி யாதவின் அரசியல் வழிகாட்டி என்று கூறப்படுகிறது.  

## அரசியல் வாழ்க்கை
துளசிதாஸ் மேத்தாவின் மகனான அலோக் குமார் மேத்தா 2015 பீகார் சட்டப் பேரவைத் தேர்தலில் உஜியார்பூர் தொகுதியிலிருந்து சட்டப் பேரவை உறுப்பினராகத் தேர்ந்தெடுக்கப்பட்டார். இவர் பீகார் அரசாங்கத்தில் கூட்டுறவுத் துறை அமைச்சராகப் பணியாற்றினார்.  

மேத்தா 2004 இல் உஜியார்பூர் மக்களவைத் தொகுதியின் நாடாளுமன்ற உறுப்பினராகவும் இருந்துள்ளார். பின்னர் இவர் 2009 இல் மூத்த பிரதீப் மஹ்தோவின் விதவையான அசுவமேத தேவி<nowiki/>யிடம் அந்தத் தொகுதியை இழந்தார் மேத்தா பல்வேறு குற்றச்சாட்டுகளின் கீழ் வெவ்வேறு காலங்களில் இராச்ட்ரிய ஜனதா தளத்துடன் தொடர்புடையவர். ஏழு மாநிலங்களுக்கு கட்சியின் பொறுப்பாளராகவும், கட்சியின் இளைஞர் அமைப்பின் தேசிய பொதுச் செயலாளராகவும், மாநில பொதுச் செயலாளராகவும் பணியாற்றினார்.
# இராம் லால் தாகூர்



**இராம் லால் தாகூர்** (*Ram Lal Thakur*) இந்தியாவின் இமாச்சலப் பிரதேச மாநிலத்தைச் சேர்ந்த இந்திய தேசிய காங்கிரசு அரசியல்வாதியாவார். இமாச்சலப் பிரதேசத்தின் சிறீ நைனா தேவிச்சி சட்டமன்றத் தொகுதி<nowiki/>யின் சட்டமன்ற உறுப்பினராகவும் உள்ளார்.  

## ஆரம்பகால வாழ்க்கை மற்றும் கல்வி
1951 ஆம் ஆண்டு சூன் மாதம் 7 ஆம் தேதியன்று அன்று பிலாசுபூர் மாவட்டத்தில் உள்ள கியால் கிராமத்தில் இவர் பிறந்தார். சட்டப் படிப்பிலும் இளங்கலையிலும் . பட்டங்கள் பெற்றுள்ளார். பணியாளர் மேலாண்மை மற்றும் தொழிலாளர் நலனில் முதுகலை பட்டயங்கள் பெற்றார். சட்டப் பாடத்திலான இளநிலை படிப்பை சிம்லாவிலுள்ள இமாச்சலப் பிரதேச பல்கலைக்கழகத்தில் படித்தார். கமலேசு தாகூரை திருமணம் செய்து கொண்டார்.  

## தொழில் வாழ்க்கை
இராம்லால் ஒரு விளையாட்டு வீரராக இருந்தார் தேசிய அளவில் ஆறு முறை கபடியில் மாநிலத்தை இமாச்சலப் பிரதேச மாநிலத்தைப் பிரதிநிதித்துவப்படுத்தினார், மூன்று முறை அணியின் தலைவராக இவர் இருந்தார். இமாச்சலப் பிரதேச பல்கலைக்கழக விளையாட்டு மன்ற உறுப்பினராகவும், இமாச்சலப் பிரதேச பல்கலைக்கழகத்தின் மத்திய மாணவர் சங்கத்தின் பொதுச் செயலாளராகவும் இருந்தார். குடியரசு தின அணிவகுப்பின் போது *அகில இந்திய அளவில்* சிறந்த தேசிய மாணவர் படை வீரராகவும், 1971 ஆம் ஆண்டில் பஞ்சாப், அரியானா, சண்டிகர் மற்றும் இமாச்சலப் பிரதேசத்தைச் சேர்ந்த சிறந்த தேசிய மாணவர்படை வீரராகவும் ஆனார். 1978 ஆம் ஆண்டு முதல் 1982 ஆம் ஆண்டு வரை பிலாசுபூரில் இளைஞர் காங்கிரசு கட்சியின் தலைவராக இருந்தார். 1978 ஆம் ஆண்டில் காங்கிரசு கட்சியின் ஜெயில் பரோ அந்தோலன் இயக்கத்தின் போது கைது செய்யப்பட்டார். அகில இந்திய காங்கிரசு குழுவின் உறுப்பினராக உள்ளார்.  

முதலில் 1985 ஆம் ஆண்டில் இமாச்சலப் பிரதேச மாநில சட்டப்பேரவைக்குத் தேர்ந்தெடுக்கப்பட்டார், மேலும் 1993,1998 மற்றும் 2003 ஆம் ஆண்டுகளில் மீண்டும் தேர்ந்தெடுக்கப்பட்டார். 1994 ஆம் ஆண்டு முதல் 1995 ஆம் ஆண்டு வரை பொதுத்துறை நிறுவனங்களுக்கானக் குழுவின் தலைவராக இருந்தார். 1985 ஆம் ஆண்டு முதல் 1990 ஆம் ஆண்டு வரை சட்டம், இளைஞர் சேவைகள் மற்றும் விளையாட்டு, ஆயுர்வேதம் மற்றும் உள்ளாட்சி அமைப்புகளுக்கான இணை அமைச்சராக இருந்தார். 1996 ஆம் ஆண்டு முதல் 1998 ஆம் ஆண்டு வரை சுகாதார அமைச்சராகவும் இருந்தார். 2003 ஆம் ஆண்டு மார்ச் முதல் தொழில்துறை, தகவல் தொழில்நுட்பம் மற்றும் இளைஞர் சேவைகள் மற்றும் விளையாட்டுத் துறை அமைச்சராகப் பணியாற்றி வருகிறார்.
# இராதாபுரம் நித்திய கல்யாணி சமேத வரகுண பாண்டீசுவரர் கோயில்



**நித்திய கல்யாணி சமேத வரகுண பாண்டீசுவரர் கோயில்** (*Radhapuram sri nithya kalyani amman temple*) என்பது இந்தியாவின் தமிழ்நாடு மாநிலத்தில், திருநெல்வேலி மாவட்டத்தின் இராதாபுரம் நகரில் அமைந்துள்ள ஒரு சிவன் கோயில் ஆகும். இக்கோயிலில் பக்தர்கள் மஞ்சள் காணிக்கையாகக் கொடுப்பது சிறப்பாகக் கருதப்படுகிறது. சித்திரைத் திருவிழா தேரோட்டம் ஒவ்வோர் ஆண்டும் நடைபெறுகிறது.  

## அமைவிடம்
இராதாபுரம் பகுதியில் கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு இக்கோயில் கட்டப்பட்டுள்ளது.
# பொட்டாசியம் அறுகுளோரோயிரேனேட்டு


| Name =  
| IUPACName =  
| PIN =  
| SystematicName =  
| OtherNames =  

| ImageFile = Potassium hexachlororhenate.jpg  
| ImageSize =  
| ImageAlt =  
| ImageName =  
| ImageCaption =  

| Section1 =  
| Section2 =  
| Section4 =  
பொட்டாசியம் அறுகுளோரோயிரேனேட்டு வெள்ளி நைட்ரேட்டுடன் வினைபுரிந்து வெள்ளி அறுகுளோரோயிரேனேட்டு உருவாகும். இது 400 பாகை செல்சியசு வெப்பநிலையில் இரேனியம்(III) குளோரைடாக சிதைவடைகிறது.  

பொட்டாசியம் அறுகுளோரோயிரேனேட்டுடன் தண்ணிருடன் சேர்க்கப்படும்போது நீராற்பகுப்பு வினை நிகழ்ந்து இரேனியம்(IV) ஆக்சைடு உருவாகிறது.
# 2020 கோடைக்கால ஒலிம்பிக்கு போட்டியில் சதுரங்கம்

**2020 கோடைக்கால ஒலிம்பிக்கு போட்டியில் சதுரங்கம்** (*Chess at the 2000 Summer Olympics*) ஓர் அதிகாரப்பூர்வமற்ற கண்காட்சி விளையாட்டாக இடம்பெற்றது. 2020 ஆம் ஆண்டு சிட்னி ஒலிம்பிக்கு கிராமத்தில் நடைபெற்ற கோடைக்கால ஒலிம்பிக்கு போட்டியில் சதுரங்க விளையாட்டு சேர்க்கப்பட்டது. இக்கண்காட்சிப் போட்டிகளில் இந்தியாவின் விசுவநாதன் ஆனந்தும் எசுப்பானியாவின் அலெக்சி சிரோவும் இரண்டு ஆட்டங்களில் விளையாடினார். இரண்டு போட்டிகளையும் பன்னாட்டு ஒலிம்பிக் குழு மேற்பார்வையிட்டது. போட்டிகள் விரைவு சதுரங்கப் போட்டி வடிவத்தில் நடத்தப்பட்டன. ஒவ்வொரு வீரருக்கும் மொத்தம் 30 நிமிடங்கள் விளையாடும் நேரம் அனுமதிக்கப்பட்டது. இரண்டு ஆட்டங்களும் சமநிலையில் முடிந்தன.  

பன்னாட்டு சதுரங்கக் கூட்டமைப்பு 1999 ஆம் ஆண்டு பன்னாட்டு ஒலிம்பிக் குழுவால் அங்கீகரிக்கப்பட்டது. 2000 ஆம் ஆண்டுக்கு முன்னரோ அல்லது அதற்குப் பின்னரோ ஒலிம்பிக் போட்டிகளில் சதுரங்கம் இடம்பெறவில்லை. இருப்பினும் இது பன்னாட்டு ஒலிம்பிக் குழுவால் நடத்தப்படும் 2023 ஒலிம்பிக் விளையாட்டு வாரத்தில் சேர்க்கப்பட்டது.
# கோபோமண்டெல்லா மையதெல்பா



**கோபோமண்டெல்லா மையதெல்பா** (*Cophomantella myadelpha*) என்பது *லெசிடோசெரிடே* குடும்பத்தைச் சேர்ந்த ஓர் அந்துப்பூச்சி சிற்றினம் ஆகும். இது 1910-இல் எட்வர்ட் மெய்ரிக் என்பவரால் விவரிக்கப்பட்டது. இது இந்தியாவில் அசாமிலும், தென்னிந்தியாவிலும் இருப்பது அறியப்படுகிறது.  

இதனுடைய இறக்கைகள் 15 முதல் 19 மிமீ நீளமுடையன. முன்னங்கால்கள் வெளிர் பிரகாசமான பழுப்பு நிறத்தில் உள்ளன. பின்புற இறக்கைகள் சாம்பல் நிறத்தில் உள்ளன.